b'\n_START_ARTICLE_\nDu\xc5\xa1anovo carstvo\n_START_SECTION_\nIme\n_START_PARAGRAPH_\nNacionalno-romanti\xc4\x8dna srpska historiografija 19. stolje\xc4\x87a ovo je carvstvo nazvala Srpskim. Me\xc4\x91utim, cara mrzi Srpska pravoslavna crkva zbog svoje titule. I ne samo._NEWLINE_Iz tog razloga i radi ispravnosti najprikladnije je carvstvo nazvati Du\xc5\xa1anovo.\n_START_SECTION_\nCar Srba i Grka\n_START_PARAGRAPH_\nSrpsko carstvo bilo je stvoreno velikim osvajanjima Du\xc5\xa1ana Nemanji\xc4\x87a na temelju srednjovjekovne kraljevine Ra\xc5\xa1ke. Du\xc5\xa1anovu titulu cara (Car Srba i Grka) nisu priznavali papa i car \xe2\x80\x9cRimljana\xe2\x80\x9d na Zapadu, njegovu dr\xc5\xbeavu su i dalje smatrali kraljevinom, ali su mu titulu priznavali Mleta\xc4\x8dka Republika, Dubrova\xc4\x8dka Republika, Banovina Bosna, Drugo bugarsko carstvo, Sveta Gora, koja je bila svojevrsna autonomna crkvena dr\xc5\xbeava i titulu cara mu je priznao bizantski car Ivan V. Paleolog. Prijestolnica nije bila ustaljena: bila je u Ra\xc5\xa1koj, u Skoplju, u Pri\xc5\xa1tini, Prizrenu, u Budimlji, ili negdje u Zeti._NEWLINE_Du\xc5\xa1anovo carstvo, u skladu sa srednjovekovnim shva\xc4\x87anjima dr\xc5\xbeave nije bila nacionalna dr\xc5\xbeava u dana\xc5\xa1njem smislu rije\xc4\x8di, jer su kao i u svakom drugom carstvu u njoj \xc5\xbeijveli Srbi, Grci, Bugari i Albanci. Medijevalist Konstantin Jire\xc4\x8dek ocjenjuje kako je napu\xc5\xa1tanje starosrpske osnovice u planinskoj kolijevci, zbog "megalomanije cara Du\xc5\xa1ana", srpskoj dr\xc5\xbeavi nanijelo vi\xc5\xa1e \xc5\xa1tete nego koristi._NEWLINE_Du\xc5\xa1anovo carstvo kao teritorijalno najprostranija srpska srednjovjekovna dr\xc5\xbeava je u moderno doba \xc4\x8desto slu\xc5\xbeilo za opravdavanje raznih velikosrpskih projekata.\n_START_SECTION_\nDu\xc5\xa1anovo carstvo u politi\xc4\x8dkoj mitologiji\n_START_PARAGRAPH_\nSrpsko carstvo ima vrlo istaknutu ulogu u srpskoj politi\xc4\x8dkoj mitologiji i ideologiji. Kao carstvo trajalo je 25 godina, ali se temeljilo na mo\xc4\x87nome srednjovjekovnom Srpskom kraljevstvu koje mu je prethodilo i koje je postojalo oko 150 godina, a prije toga Ra\xc5\xa1kom/Srbijom vladali su Veliki \xc5\xbeupani. _NEWLINE_Tijekom stolje\xc4\x87a, obnova Du\xc5\xa1anovog carstva postala je sredi\xc5\xa1nja tema kosovske mitologije, prema kojoj Srbiji pripada taj dio Balkana, a njihovo veliko srpsko carstvo je kona\xc4\x8dno propalo na Kosovu polju 1389. \xc4\x8cinjenica je da je Du\xc5\xa1anovo carstvo, kao i svako drugo carstvo, imalo multietni\xc4\x8dki karakter ali su svakako Srbi u njemu bili najbrojniji Nakon Kosovske bitke, Moravska Srbija bila je kne\xc5\xbeevina. a nedugo potom postala je Despotovina, \xc4\x8dime je dr\xc5\xbeavna tradicija u kontinuitetu nastavljena. Me\xc4\x91utim, bosanski ban Tvrtko I. se, 1377. godine, okrunio dvostrukom krunom (sugubi vijenac) i uzeo naslov \xc2\xbbkralj Srbljem, Bosni, Primorju, Humskoj zemlji, Donjim Krajem, Zapadnim Stranam, Usori i Podrinju\xc2\xab. Krunidbena sve\xc4\x8danost odr\xc5\xbeala se 26. X. 1377. vjerojatno u mjestu Mile kraj Visokog u srednjoj Bosni (a ne kraj Mile\xc5\xa1eva).  Tom prilikom Tvrtko se na svoje pravo na srpsku krunu pozvao na osnovu svog krvnog srodstva sa Nemanji\xc4\x87ima, a i 1389. godine poslao je jedan odred svoje vojske u bitku na Kosovom Polju._NEWLINE_Srpski dr\xc5\xbeavnik Ilija Gara\xc5\xa1anin u svom Na\xc4\x8dertaniju 1844. tvrdi kako Srbija pola\xc5\xbee \xe2\x80\x9esveto pravo istori\xc4\x8desko\xe2\x80\x9c na zemlje Du\xc5\xa1anovog carstva iz 14. st., i da na tom temelju treba ponovno podi\xc4\x87i veliku srpsku dr\xc5\xbeavu. Od 19. st., Du\xc5\xa1anovo carstvo slu\xc5\xbeilo je kao izvor legitimiteta raznih projekata srbijanske ekspanzije prema jugu. Tako su uo\xc4\x8di balkanskih ratova srpski nacionalisti gajili pretenzije ka Makedoniji, budu\xc4\x87i da je ona bila dio "Velike Srbije" iz doba Nemanji\xc4\x87a i Du\xc5\xa1ana Silnog. U vrijeme raspada SFRJ, sudionici antibirokratskih revolucija imali su popularni slogan "Mi ne\xc4\x87emo ni\xc5\xa1ta novo, samo carstvo Du\xc5\xa1anovo."'